Агентство развития творчества «ARTСЕВЕРА»

при поддержке Фонда развития культуры Якутии

Министерства культуры и духовного развития РС(Я)

Министерства образования и науки РС(Я),

International competition of vocalists and

instrumentalists «EURASIA INTERNATIONAL MUSIC COMPETITION» (South Korea).

**Международный конкурс для педагогов, руководителей и библиотекарей**

**«Новогодний калейдоскоп»**

(заочный конкурс)

**Направление: “Библиотечный урок”**

*Работа: Ноевой Маргариты Романовны, ведущий библиотекарь*

*сектора краеведения отдела обслуживания ЦРБ им.Ф.Г.Сафронова*

**\*ЗВОНКИЙ ГОЛОС ЗЕМЛИ НЮРБИНСКОЙ\***

**2018 сылтан үлэлиир бырайыак чэрчитинэн**

**"Клара Васильева сэмсэ сэрбээк кэпсээннэрэ"**

**уруок хаамыыта.**

***Ийэ тылым дэгэтинэн,***

***кэрэмэс тылым кэрэтинэн...***

***(К.Васильева)***

Ыытааччы: Федот Сафронов аатынан Ньурбатааҕы киин бибилэтиэкэ кыраайы үөрэтэр салаатын бибилэтиэкэрэ Ноева М.Р

Кылаас: Ньурба куорат искусство оскуолатын уруһуй кылааһа (уһуйааччы Ильина З.Е.)

Уруок тиэмэтэ: Ньурба суруйааччыларын билии: “Клара Васильева сэмсэ сэрбээк кэпсээннэрэ”

Уруок тиибэ: билиини хаҥатыы.

Формата*:* диалог, бөлөҕүнэн үлэ.

Учуутал сыала: оҕолору К.Д.Васильева олоҕун, айар үлэтин кытта билиһиннэрии, кэпсээни уруһуйунан байытарга (иллюстрациялааһыҥҥа) тиэмэни хаҥатыы.

Оҕо соруга: айымньыны уруһуйунан байытабын дуо?

Уруок түмүктэрэ:

1. айымньыны сатаан ырытар буолуу, биир дойдулаах суруйааччыларын билии, аахпыттан уруһуйдааһын;
2. үөрэх сатабылларын сайыннарыы түмүгэ;

Бодоруһар сатабыл:

-бөлөххө сатаан үлэлиир, бэйэ санаатын аһаҕастык этэр, тиэрдэр;

-атын киһи санаатын истэргэ, дьүүллэһэргэ кыттыһар;

Билэр-көрөр сатабыл:

-өй үлэтин дьайыыларын сатаан оҥорор (сыаналаныы, ырытыы);

-үөрэнээччи билиини бэйэтэ ыларга, үлэлииргэ дьулуһар;

Бэйэни салайынар сатабыл:

-үөрэнэр соругу туруоруу, хонтуруолланыы, сааһыланыы;

-пааранан үлэлиир дьоҕурун сайыннарарга дьулуһуу;

-ыытааччыны кытта биир тэтимҥэ үлэлээһин.

1. Ытык өйдөбүлү иҥэрии түмүгэ: дойдуга тапталы, ытыктабылы үөскэтии, сахалыы айымньыны сатаан ырытан ааҕарга дьоҕуру сайыннаран уруһуйунан байытыы.

*Уруок тэрилэ*: ноутбук,проектор, экран, кинигэлэринэн быыстапка.

Уруок хаамыыта:

|  |  |  |  |  |
| --- | --- | --- | --- | --- |
| Уруок түһүмэҕэ | Ыытааччы дьарыга | Үөрэнээччи дьарыга | Үлэ көрүҥэ | Үөрэх дэгиттэр дьайыылара |
| 1.Тэрээһин чааһа. | Дорооболоһуу. Экраҥҥа презентация көрдөрүү. Уруок тиэмэтин быһаарыы.  **-** Дорооболоруҥ,оҕолоор. Бүгүн биһиги биир дойдулаахпыт Клара Дмитриевна Васильева олоҕун, айар үлэтин, сэмсэ сэрбээк кэпсээннэрин билсиэхпит. | Хомуллуу. Болҕомтолоохтук, көхтөөхтүк үлэлииргэ бэлэмнэнэллэр. | Уопсай | Бодоруһар сатабыл:  -Үөрэнэр турукка киирии.  Ыйытыктарга хоруйдууллар;  Бэйэни салайынар сатабыл: -Сааһыланыы. |
| 2. Үөрэнэр соругу туруоруу. | Ааспыт уруоктары хатылааһын  Оҕолоор, биһиги Ньурбабыт хас суруйааччыылааҕын ахсаанын ким этиэй?  -о5олор эппиэттэрэ  -Быйылгы диэри 17 суруйааччылаах этибит, онтон тохсунньу ыйтан Александров Александр - Сахса Тар диэн биир дойдулаахпыт суруйааччылар сойуустарыгар киирэн, Ньурбаттан 18 суруйааччылаахпыт диэн эппиэт сөп. Кини туһунан аныгыскы уруокка билсиэхпит.  - Аны билигин дьахтар суруйааччыларбытын саныаҕыҥ. Варвара Потапова, Клара Васильева, Галина - Айыына Томская, Ангелина Данилова, Галина Фролова, Ольга Софронова-Суһум  - Барыта алта дьахтар суруйааччы Ньурбаттан баарын мэйиибитигэр чиҥник хатыыбыт. | Кэпсэтиигэ киирэллэр. Уруок тиэмэтин, соругун чопчулууллар. | Уопсай | Бэйэни салайынар сатабыл:   * Саҥарар дьоҕурун сайыннарар баҕатын үөскэтии;   Билэр-көрөр сатабыл:   * Үөрэнэр соругу таба туруорунуу. |
| * Оҕолор үлэлииллэрин тэрийии. Экраҥҥа К.Д.Васильева олоҕун, айар үлэтин кэпсииргэ көмө презентация * Поэтесса быһыытынан хоһооннорун билиһиннэрии * К.Д.Васильева бэйэтин куолаһынан аахпыт хоһоонун, ырыа буолбут хоһооннорун иһитиннэрии * К.Д.Васильева айымньыларыгар баар умнууга барбыт саха тылларын быһаарыы * прозаик быһыытынан үлэтин сырдатыы * Оҕолорго анаммыт кэпсээннэрин ааҕыы.   Клара Дмитриевна Васильева 1944 сыллаахха тохсунньу 4 күнүгэр Дьаархан нэһилиэгэр төрөөбүтэ. Ыанньыксыт ийэтэ үлэлиир Чаппанда Үөттээҕэр оҕо сааһа ааспыта.  Ньурба 1 нүөмэрдээх оскуолатын бүтэрээт редакцияҕа машинистканан үлэлии киирбитэ. Биир сыл үлэлээт суруйар талааннаах кыыс корреспондент штатыгар көһөрүллүбүтэ. Уонна олоҕун тиһэх күнүгэр дылы суруналыыс быһыытынан айар үлэ умсулҕаныгар сылдьыбыта. бэйэтэ тыыннааҕар биэс кинигэтэ күн сирин көрбүтэ. \*Кучу\*, \*Кубалаах күөл\*, \*Күөх суһум\*, \*Тэрчи\*, \*Көмүс кытах\* уонна \*Күөх Ньурба, эн ааккар\* ырыанньык диискэтэ тахсыбыта. маны сэргэ хоһоонноро \*Ньурба уоттара\*, \*Кырдал кыргыттара\*, \*Оһуор\* диэн хомуурунньуктарга киирбиттэрэ.  Элбэх хоһоонноро ырыа буолан көппүттэрэ. Билигин Клара Дмитриевна бэйэтин куолаһынан ааҕан хаалларбыт \*Мин Ньурба кыыһабын\* хоһоонун уонна аҕыйах ырыа буолбут хоһооннорун истиэҕиҥ.  Олоҕун тиһэх сылларыгар кини хоһоон суруйарын таһынан тэттик, сэмсэ сэрбээк кэпсээннэри суруйбута. Бүгүн ааҕар кэпсээннэрбэр баар сорох тыллары быһаарсыыга киириэҕиҥ.  Аартык - киэҥ, улахан айан суола, сүрүн суол, большая проезжая дорога  2. Аартыгы арҕар-араас суолларынан, аартыктарынан киэҥник тэлэһийэ сырыт  3. араан аартык - үгүс сырыылаах, кэлиилээх-барыылаах, дьалхааннаах үөс аартык  4. тэрэн аартык-муҥутуур улахан, улуу аартык  5. Бэһэл- бытааннык улаатан, кыра, намыһах  6. бэһэлсий - төрөлкөйө суох, кыра, иинэҕэс буол  7. Сэмсэ- эбии биэрии, добавка, прибавка  8. кэрчик-туох эмит уһун кылгас гына быһыллыбыт лоскуйа  9. Сүмэ- ынах эмиийин үүтэ  10. Тэттик - олус улахана суох, дьоҕус, дьаһамыр  Клара Васильева бу орто дойдуттан барбытын кэннэ \*Как сердце любить умело\* диэн хоһооннорун нууччалыы тылынан тылбаастаан Марианна Михайлова \*Сүрэх баҕатынан, бэйэ дьулуурунан\* диэн хаһыакка араас сылларга тахсыбыт очеркаларын, репортажтарын мунньан Татьяна Сидорова таһаарбыттара. Бэчээккэ тахсыбыт уонна тахсыбатах хоһооннорун мунньан бэлэмнээн \*Сырдык ырам сыккыстара\* диэн улахан кинигэ тахсыбытын бу көрөҕүт. Бу кинигэ тахсыытыгар үлэлээбит бөлөххө эһиги уһуйааччыгыт Зинаида Егоровна Ильина үлэлэспитэ.  Клара Васильева тыыннааҕар биир да кэпсээнин бэчээккэ биэрбэтэҕэ. Өлүөн аҕыйах хоук иннинэ эрэнэр киһитигэр, кинигэ гынан таһаарыаҥ хаһан эмит, диэн туттарбыта. Ол кэпсээннэрэ \*Илгэлээх ардах\* диэн аатынан бу тахсан эһиги ааҕар кыахтааххыт. | Оҕолор презентация көрөллөр, кэпсээччини истэллэр, бэйэлэрэ билэллэрин кэпсииллэр. | Пааранан, биирдиилээн | Тус суолталаах сатабыл:  -үөрэнээччи үөрэххэ баҕатын күүһүрдэргэ үлэлиир;  -сахалыы саҥа тыллары билэр;  Бодоруһар сатабыл:  -бөлөххө сатаан үлэлиир, бэйэ санаатын аһаҕастык этэр, тиэрдэр;    *Оҕолор тыллары ырытыыга көхтөөхтүк, күргүөмүнэн кытыныллар. Билбэт тылларын эбии туоһуластылар. Холобур, дьүөгэ, ини-бии, далаһа уонна атын тыллары.* |
| 3.Үөрэнэр соругу толоруу. | Сорудах. Истибит кэпсээннэригэр эскиз уруһуйдааһын.  Ааҕыллыбыт кэпсээннэр  1.Күөгүһүттэр  2.Сардаананы көрө  3.Кураанах алааска  4.Халлаан түспүт киэһэтэ  5. Сэмсэ сэрбээк  - Оҕолор, бүгүн олус айымньылаахтык үлэлээбиппитигэр махтал. Дьиэҕэ бу эскизтэргитин ситэрэн, сайыннаран улахан уруһуй оҥорон кэлэ быыстапкаларга кыттар үлэлэри күүтэбин. Уонна үлэлэргит салҕыы Чаппандатааҕы Н.Т. Степанов аатынан литературнай түмэлгэ бэриллиэхтэрэ. | сорудаҕы толороллор. |  | Билиини-көрүүнү ылар сатабыл:  -өй үлэтин дьайыыларын сатаан оҥорор, истибитин тута уруһуйунан кэпсииргэ үөрэнэр |
| 4. Сыаналаныы. | 1. Бэйэ дьарыгын сыаналаныы.  Бүгүҥҥү уруокка тугу биллигит? Сорудаҕы толороргутун төһө сөбүлээтигитий? Сорудах төһө ыарахан дии санаатыгыт?  2. Дьиэҕэ үлэ:  К.Д.Васильева кэпсээннэрин ааҕыы;  Сөбүлээбит кэпсээннэригэр иллюстрация уруһуйдааһын  1. Оҕолор үгүс сахалыы тыллары билбэттэрэ хомотто эрээри билэргэ дьаныардара, сахалыы айымньылары ааҕыыга интириэстэрэ үөрдэр. Уруок бүтүүтэ икки оҕо, кэпсиир кэммэр бэйэм мэтириэппин уруһуйдаабыттарын бэлэхтээн соһуттулар. Аны бу оҕолор сорудах кэннэ кэпсээҥҥэ эскиз оҥорон этиллибит кэмҥэ ситэрдилэр.  Түмүккэ Клара Васильеваҕа сыһыаннаах боппуруостарга толору эппиэттэстилэр, уруогу ылыммыттарын итэҕэттилэр.  2018 сылтан үлэлиир бырайыагым бүгүҥҥү түһүмэҕэр туруоруммут сыалбын ситистим. | Оҕолор санааларын үллэстэллэр. Бүгүҥҥү уруокка тугу өйдөөбүттэрин этэллэр.  Дьиэҕэ үлэ суруналлар. | Уопсай | Бэйэни салайынар сатабыл:  - атын оҕо үлэтин сыаналыыр, бэрэбиэркэлиир;  Бодоруһар: атын киһи санаатын истэргэ, дьүүллэһэргэ кыттыһар;  *Оҕолор сэргээн иһиттилэр, эбии өйдөөбөтөх тылларын нөҥүө күргүөмүнэн кэпсэтии таҕыста, тута эскиз уруһуйдааһыныгар киирдилэр.*  *Валентин Софронов кыллаах кэпсээҥҥэ наадыйан кинини кытта туспа \*Андаатар саҕа балык\* кэпсээни аахтыбыт, ырытыстыбыт.* |

Оҕолор санаалара

Алина Антонова- \*Мин Клара Васильева олорбут дьиэтигэр олоробун. Дьиэбит истиэнэтигэр К.Д. Васильева хаартыската, аата суруллан турар.\*

Женя Михайлов - \*Мин мамабынаан Клара Васильева ити кинигэтин аахпыппыт. Бүгүн өссө ордук өйдөөтүм\*

Далаана Румянцева - \*Биһиги дьиэбитигэр маамабын ийээ, папабын аҕаа диэн ыҥырабыт\*

Полина Яковлева - \*Мин эдьиийим Зинаида Егоровнаҕа үөрэммитэ уонна Клара Васильева кэпсээннэригэр уруйдаабыта\*

Лилияна Макаровна -\*Мин бүгүн киэһэ аһыы олорон соруйан бырааппар этиэҕим - Бу уол наһаа бэһэл, киниэхэ сэмсэтэ биэриҥ, диэҕим мамалаах туох дииллэрин көрүөҕүм\*

Дайаана Попова \* Мин улаханнык өйдөөбөтүм. Вообще билбэт тылларым наһаа элбэхтэр. Поэтому мне сложно будет рисовать\*